जिला चित्रकूट, ब्लाक मऊ का एक गांव। हिंया के एक औरत का आरोप हवै कि वहिके साथै गांव का राम आसरे छेड़खानी करत हवै। यहिके रपट 12 जून का बरगढ़ थाना मा लिखाइगे, पै कउनौ कारवाही नहीं भे।
एक औरत का कहब हवै कि राम आसरे एक साल से छेड़खानी करत हवै। कहत हवै कि तोर मनसवा दुइ साल से बीमार हवै। वा तोहिका कमा के न खवाई। मैं जंगल लकड़ी लें जात हौं तौ वा हुंवा पहुंच जात हवै अउर जबरजस्ती पकड़ लेत हवै। जनवरी के महीना मा बरगढ़ थाना मा रपट लिखावै रहौं पै पुलिस कउनौ कारवाही नहीं करिस। यहिसे 12 जून का रपट लिखायें हौ।
बरगढ़ थाना के मुंशी हनुमान प्रसाद का कहब हवै कि जांच चलत हवै। जांच होय के बाद राम आसरे के खिलाफ कारवाही होइ।
awa_Deva awa_Deva awa_Deva